87056692977

851010451212

АЙТМАГАНБЕТОВА Толкын Тышканбаевна,

Қостанай облысы әкімдігі білім басқармасының

№ 2 Қамысты жалпы білім беретін мектебі» КММ

қазақ тілі мен әдебиеті пәні мұғалімі.

Қостанай облысы, Қамысты ауданы

**ЖАСТАРДЫҢ БОЙЫНДА РУХАНИ ҚҰНДЫЛЫҚТЫ ДАМЫТУ**

Бүгінгі таңда мемлекетіміз үшін ең жауапты міндет - тәуелсіз еліміздің тірегі болып табылатын белсенді жастар, яғни өскелең ұрпақ бойына рухани құндылықтарды дамыта отырып, адамгершілік қасиетке баулып, тұрақты білім беру болып табылады. Адам баласы бойына адамгершілік қасиеттерін сіңірмей, адами құндылықтардан бой алдырса, олардың орнын біз сіңіріп жатқан терең білімнің толтыра алмасы хақ.Сондықтан біз тәрбие мен білімді қатар беріп жатқан, білім алушыларымыз адами құндылық қасиеттерге де бай болуы керек. Міне сонда ғана олар нағыз толыққанды тұлғаға айналады.

 Менің ой түйгенім бойынша - мұғалім мамандығы жасандылықты қажет етпейді,әлемде болып жатқан өзгерістерден қалыс қалмай, алға ұмтылу -олардың басты принциптерінің бірі. Білім алушылар біздің келешегіміз.Біздің алдымызда тұрған міндет - жаңа қоғам қалыптастыру емес, сол қоғамда қабілеттілігі жоғары рухани құндылыққа бай тұлға қалыптастыру.

 Әрбір мұғалім өз алдына келген шәкірттерін бес саусақтай танып, оларға сенім артуы керек. Айнымас дос бола білуі тиіс.Ұстаз болу - жауапкершілікті талап ететін қиын мамандық, бірақ өте мейірімді, ардақты іс - ұстаз бен шәкірт арасындағы байланыс тығыз болуы шарт.

  Білім берудің жаңартылған мазмұнымен оқыту - әдістемелік мазмұнының өзгеріс табуы - ұстаздардың , яғни біздің кәсіби қабілетіміздің шыңдауы мен жаңашылдық бағытпен оңтайлы жұмыс жасауымызды талап етіп отыр.

Н.Назарбаевтың «Қазіргі заманда жастарға ақпаратты техникамен байланысты әлемдік стандартқа сай мүдделі жаңа білім беру өте қажет» деп нақтылай түсуі жаңа әдіс-тәсілдерді ұтымды пайданаланудың көрінісі болып отыр.

Мұғалімдерге жүктеліп отырған басты міндеттердің бірі - оқытудың әдіс-тәсілдерін ұдайы жетілдіріп, жаңа бағытта жұмыс жасау. Сондықтан әрбір ұстаз үшін басты мәселе - оқу әдісін дұрыс таңдау.Жаңа педагогикалық технологиялар - білім алушылардың ойлау қабілеттерін дамытып, өз ойларын еркін жеткізуге бағытталуы тиіс. Білім алушылар бәсекеге қабілетті, дарын иелері болуы шарт.

Жас ұрпақтың жаңаша ойлануына, олардың біртұтас дүниетанымының қалыптасуында әлемдік сапа деңгейіндегі білім, білік негіздерін меңгеруіне ықпал ететін жанаша білім мазмұнын құру жалпы білім беру жүйесіндегі өзекті мәселе. Бүгінгі орта білім беру ісіне қойылар талаптар қай кездегіден де күрделі маңызды.Өйткені бізді дамудың жаңа кезеңі күтіп тұр. Сол кезеңге лайық ұлттық санасы жаңғырған жаңа ұрпақ тәрбиелеу міндеті артып отыр. Барлық кедергілерді жеңу табысқа талпыну өз қолымызда деп білемін. «Оқусыз - білім жоқ, білімсіз күнің жоқ» деген халық даналығы ешқашан мәнін жоғалтпайды.[1]

Қазақстан Республикасының «Білім туралы Заңында»: «Білім беру жүйесінің негізгі міндеттерінің бірі - оқытудың жаңа технологияларын енгізу, білім беруді ақпараттандыру, халықаралық, ғаламдық коммуникациялық желілерге шығу» - деп көрсетілген.Бұл міндеттерді жүзеге асыру барысында білім ордаларында жаңа педагогикалық технологияларды пайдаланудың негізгі мақсатын айқындап алуда, яғни «берілген үлгі бойынша өнім алу», оқытудың тиімділігін, сапасын көтеру.[2]

Бүгінгі таңда білім мен техниканың даму деңгейі білім алушылардың сапалы әрі кеңейтілген білім алуларына мүмкіндік туғызып отыр. Мұғалім әңгімелейді, түсіндіреді, бағыт береді, ал білім алушы қабылдайды,тыңдайды, сипаттайды т.б, таным әрекеттерін көрсете алады.

 Менің ойымша, жастардың бойына рухани құндылықтарды дарыту үшін жоғары да айтқан жаңа технологиялар ішінен сын тұрғысынан ойлау технологиясының элементтерінің рөлі зор.

« Сыни ойлау деген не?»

Адам баласы қай уақытта терең ойлана бастайды? Әрине, бірінші кезекте бұрын естімеген жаңа ақпарат берілсе, екіншіден сол ақпаратты шешудің жолдарын іздеп, сұрауы көп сұрақтарды шешкенде.Міне сол себепті білім алушыларға ойлауды көп қажет ететін тапсырмаларды ұтымды беріп отырсақ, нұр үстіне нұр болары хақ. Оқушылардың танымдық қасиеттерінің дамитындығы сөзсіз.

Сыни ойлауды жоғары дәріптеушілердің бірі - Ричард Поль қоғамызда толып жатқан өзгерістерге байланысты көз алдымызда әп-сәтте өзгеріп жатқан қоғамда адам «өз инстинктеріне бостан- босқа сенбеуі керек» деп айтып өткен.[4]

 Оқыту жаңа технологиясы білім берудің тиімді жолдарын зерттейтін ғылым ретінде оқыту үрдісінде қолданылатын тәсілдер, принциптер мен айқындаушы жүйе, нақты оқыту процесі ретінде сипатталады. Осыған орай, бүгінгі күні білім беру мекемелері мен педагогика ғылымы алдында білім берудің философиялық негіздеріне, білім жүйесінің стратегиялық бағыттарына, мақсаты мен мазмұнына, оны орындаудың әдіс-тәсілдеріне деген жаңа көзқарастар қалыптасуда. Сондықтан білім беру саласы да өзінің дамуы үшін жаңа қадамдарға баруда. Осыған байланысты тұлғаға ақпараттар ке­ңістігінде дұрыс бағытты таң­дауға мүмкіндік жасай алатын оқытудың жаңа технологиялары пайда болып отыр.[3]

Жастарды құндылыққа баулу – қоғамның болашағын айқындайтын маңызды міндет. Бұл міндетті жүзеге асыруда отбасы, мектеп, қоғамдық ұйымдар және бүкіл қоғам бірлесіп жұмыс істеуі керек. Жастарға ұлттық рухты, мәдени мұраны, адамгершілік қасиеттерді дәріптеу арқылы ғана біз саналы, білімді, патриот азаматтарды тәрбиелей аламыз. Ұлттық құндылықтарымен сусындаған, рухани жағынан бай жастар елдің дамуына үлес қосып, оның жарқын болашағын қалыптастырады.

Ұлттың болашағы жастардың қолында десек, сол жастардың рухани бай, тәрбиелі, мәдениетті, құндылықтарды құрметтейтін тұлға болып қалыптасуы – әрбіріміздің ортақ парызымыз.